У гэты час ля ўвахода ў Ліцэй БДУ пачалася насычаная праграма. Тут сабраліся прадстаўнікі студэнцкіх арганізацый універсітэта і выступалі творчыя калектывы. Пярвічная прафсаюзная арганізацыя БДУ стварыла фотазону. Па словах старшыні арганізацыі Вольгі Локцевай, актывісты адказвалі на пытанні абітурыентаў, якія тычацца размеркавання і пражывання ў інтэрнатах, прадастаўлення сацыяльнай дапамогі, аздараўлення і г.д. “Дарэчы, плануецца, што ў наступным годзе колькасць месцаў у інтэрнатах БДУ будзе павялічана”, — паведаміла Вольга Віктараўна.